কর্তাভজা
কর্তাভজা হচ্ছে আঠারো শতকে বৈষ্ণববাদ ও সুফিবাদ থেকে উদ্ভূত একটি ক্ষুদ্র ধর্মীয় সম্প্রদায়। এ মতবাদের মূল গুরু হচ্ছেন আউলচাঁদ। তিনি মুসলমান না হিন্দু ছিলেন তা স্পষ্টভাবে জানা যায় না। তাঁর আউল নাম থেকে মনে করা হয় তিনি মুসলমান ছিলেন, কারণ আউল বাউল মতবাদেরই একটি শাখা। তবে তিনি নিজে এ ব্যাপারে স্পষ্ট করে কিছু বলেননি। তাঁর প্রথম জীবন সম্পর্কে কিছুই জানা যায় না।
ধারনা করা হয় কর্তাভজা সস্প্রদাইয়ের জন্ম হিন্দু ধর্ম থেকে। কারন হিন্দু ধর্মও কখনো জাতি ভেদ বিস্বাস করে না। আউলচাঁদ ছিলেন শ্রীকৃষ্ণের একান্ত ভক্ত। আর তারই ২২ জন শিশ্যের মধ্যে অন্যতম ছিলেন রামসরন যিনি স্বরসতী(সতী) -এর স্বামি ছিলেন। রামসরন কর্তাভজা সম্প্রদায় চালনা করতে,তার মৃত্যুর পর সতী মা কর্তাভজা সম্প্রদায় চালনা করা শুরু করেন। রামসরন যেহেতু আউলচাঁদ মহাপ্রভুর শিশ্য ছিলেন, আউলচাঁদ ছিলেন কৃষ্ণের ভক্ত। এ জন্য বলা হয় সতী মাও ছিলেন কৃষ্ণ ভক্ত। ফলে কর্তভজা সম্প্রদায় হিন্দুধর্মের একটি অংশ।
প্রচলিত লোককাহিনী অনুযায়ী পশ্চিমবঙ্গের চবিবশ পরগনা জেলার উলা গ্রামে পান ক্ষেতে একটি নবজাত শিশু পাওয়া যায়। ক্ষেতের মালিক মহাদেব বারুই তাঁকে লালন-পালন করেন। বড় হয়ে তিনি গৃহত্যাগ করেন এবং ফকির হিসেবে ঘুরে বেড়ান। এ সময় তাঁকে সবাই আউলচাঁদ (১৬৯৪ - ১৭৭০) হিসেবে জানত। আউল মহাপ্রভুকে বলতেন কর্তা, ঈশ্বর বা খোদা নয়। সঙ্গীত ছিল তাঁর সাধনার প্রধান মাধ্যম। তিনি তাঁর অনুসারীদের বলতেন ঈশ্বর বা খোদাজ্ঞানে কর্তার উপাসনা করতে। তৎকালীন লোকেরা তাই এ সম্প্রদায়কে বলত কর্তাভজা। তাঁর অনুসারীদের অধিকাংশই ছিল হিন্দু এবং তারা তাঁকে চৈতন্যদেবের অবতার মনে করে পূজা করত।
কালক্রমে কর্তাভজা সম্প্রদায় কলকাতা, চবিবশ পরগনা, সুন্দরবন ও সিলেট অঞ্চলে জনপ্রিয় হয়ে ওঠে। এ মতবাদের একজন অনুসারী ছিলেন কলকাতার ভূকৈলাসের জয়নারায়ণ ঘোষাল। তিনি ছিলেন একজন বানিয়া, ধনী জমিদার এবং গীতিকার। এ মতের অনুসারীদের মধ্যে আরও ছিলেন বিখ্যাত কবিয়াল আন্দিরাম, কানাই ঘোষ, কৃষ্ণ দাস, নিধিরাম ঘোষ, পাঁচকড়ি (পাঞ্চুরুই দাস) এবং মনোহর দাস। কর্তাভজা সম্প্রদায় ধর্ম বা নর-নারীর পার্থক্য স্বীকার করত না। মতবাদটি আঠারো শতকের শেষে এবং উনিশ শতকের গোড়ার দিকে বেশ প্রভাবশালী ছিল, কিন্তু বিশ শতকের শুরুতে হিন্দু ও মুসলমানদের সংস্কার আন্দোলনের ফলে তা দুর্বল হয়ে যায়।
আউলচাঁদের জন্ম ইংরেজির ১৬৮৬ খ্রিস্টাব্দে। আউলচাঁদের ২২ জন শিষ্যের মধ্যে প্রধান ৮ জন শিষ্য রামশরণ পালের নেতৃত্বে পশ্চিমবঙ্গের নদীয়া জেলার ঘোষপাড়ায় প্রতিষ্ঠা করেন কর্তাভজা ধর্মের অন্যতম পীঠস্থান, যা পরবর্তী সময়ে সতী মায়ের মন্দির নামে সবার কাছে পরিচিত। রামশরণ পালের স্ত্রীর নাম সরস্বতী, যার নামেই এই মন্দির- “সতী মায়ের মন্দির”(সরস্বতী-র প্রথম অক্ষর ‘স‘ আর শেষ অক্ষর ‘তী‘)। যিনি রামশরণ পালের মৃত্যুর পর কর্তাভজা সম্প্রদায়কে দিশা দেন।
কর্তাভজা সম্প্রদায় মূর্তিপূজা এবং সকল প্রকার আনুষ্ঠানিক যাগযজ্ঞের বিরোধী। মানবসেবাই তাদের কাছে মুখ্য। এ প্রসঙ্গে কর্তাভজা প্রচারক দুলাল চাঁদ রচিত ভাবের গীতে বলা হয়েছে—–
“আছে মানুষে মানুষে যার ভেদাভেদ জ্ঞান,
সে রাজ্য গমনে তার মিলবে না সন্ধান”
উক্ত ভাবের গীত থেকে বোঝা যায় কর্তাভজা সম্প্রদায়ের সাধন ভজনে মানবসেবার প্রসঙ্গটি বিশেষ তাৎপর্যপূর্ণ। এ প্রসঙ্গে ভাবের গীতে আরও বলা হয়েছে—–
“ মানুষ ভজ, মানুষ চিন, মানুষ কর সার,
সকলি মানুষের খেলা মানুষ বই নাই আর”
কর্তাভজা সম্প্রদায়ের উল্লেখযোগ্য দিক হলো এখানে হিন্দু গুরুর মুসলমান শিষ্য যেমন আছেন তেমনি আছেন মুসলমান গুরুর হিন্দু শিষ্য। গুরুকে এরা মহাশয় এবং শিষ্যকে ‘বরাতি’ বলে। এ সম্প্রদায়ে নারী পুরুষ নেতৃত্ব নিয়ে কোন প্রশ্ন তোলা হয়না। একারণে গুরুদেবের ভূমিকায় নারী পুরুষ উভয়কেই দেখা যায়। একইভাবে এরা বাউল সম্প্রদায়ের মত জাতিভেদ প্রথা মানেনা। দুলাল চাঁদের ভাবের গীতে তাই আরও বলা হচ্ছে—-
“ভেদ নাই মানুষে মানুষে,
খেদ কেন ভাই এদেশে”
সাম্প্রদায়িক সম্প্রদায়িক সম্প্রীতির এক উজ্জ্বল দর্শনের সন্ধান পাওয়া যায় কর্তাভজা সম্প্রদায়ে। এ বিষয়ে কবি নবীন চন্দ্র সেনের মত হলোঃ ‘কর্তাভজা সম্প্রদায়ে কোন জাতিভেদ নাই। সকলেই এক রন্ধনশালার পাক গ্রহণ করে। স্পর্শ দোষ এদের কাছে মুখ্য নয়। মানুষ হয়ে বর্বতার ভূমিকায় থাকা যাবেনা এটিই এদের কাছে মুখ্য বিবেচ্য বিষয়।’
কর্তাভজাদের একটি উল্লেখযোগ্য দিক হলো গুরুদেবের পুত্র অযোগ্য হলে তারা তাকে গুরু নির্বাচন করতে চায়না তাদের আইন পুস্তক ভাবের গীতে এ প্রসঙ্গে অভিমত ব্যক্ত করে বলা হয়েছে কর্তাভজা সম্প্রদায়ের সাধন ভজন সম্পর্কে পর্যাপ্ত জ্ঞান রাখেন এমন ব্যক্তিই গুরুদেব হবার অধিকারী। এ জায়গায় কর্তাভজা সম্প্রদায় বর্ণবাদ এবং ব্রাহ্মণ্যবাদের কবল থেকে বেরিয়ে আসতে সমর্থ হয়েছে।
কর্তাভজা সম্প্রদায়ের সকল অনুসারিরা দুলাল চাঁদ রচিত ভাবের গীত অনুসরন করবে সমস্যা নাই।
কিন্তু তাদের ভুললে চলবে না,তারা মূল সনাতন ধর্মের অনুসারি,তাই তাদের আগে সনাতন ধর্মের মূল ধর্মগ্রন্থ বেদ সর্বপ্রথম মনতে হবে তারপরে অন্য পার্শ গন্থ মানতে হবে।যেমন:ভাবের গীত।
কর্তাভজা অনুসারিদের মানতেই হবে যে তারা প্রকৃতপক্ষে হিন্দুধর্মেরই অন্তর্গত একটি সম্প্রদায়ের অংশবিশেষ।